cyanic-selkie/wikianc huggingface dataset:
২০১৭ ইস্তাম্বুল নৈশক্লাব আক্রমণ
চক্রান্ত তত্ত্ব
অনেকেই, যার মধ্যে আছেন- তুর্কী নাগরিক, সাংবাদিক এবং প্রো-একেপি সংবাদমাধ্যম যেমন "সাবাহ" পত্রিকা এই হামলাকে সিআইএ'র মত পশ্চিমা এজেন্টের ষড়যন্ত্র মনে করে। সাংবাদিকরা তিনটি সাম্প্রতিক বিষয়ের প্রতি অঙ্গুলি নির্দেশ করে, যেগুলো হল: ২০১৬ সালের সামরিক ক্যু, কুর্দিশের মধ্যে সংঘর্ষ এবং আইসিসের বিরুদ্ধে সরাসরি সামরিক হস্তক্ষেপ। এদের মধ্যে নিউ ইয়র্ক টাইমসে র টিম এ্যারাঙ্গো বলেন:    "অনেক সমালোচকের মতে, তুর্কীর প্রেসিডেন্ট এরডোগানের ভুল নেতৃত্বের প্রতিফলন, যার নেতৃত্বের কারণে তুর্কী বিভক্ত হয়েছে; যেখানে একসাথে থেকে সন্ত্রাসবাদ মোকাবেলা করার কথা ছিল। প্রতিটা হামলার সাথে সাথে তুর্কীর জনগনের ঐক্যও ভাঙছে। আর পাশ্চাত্যের প্রতীক যুক্তরাষ্ট্র তো সবসময়েই খাটের নিচের ভূত।" রেইনা হত্যাকান্ডের সন্দেহভাজন অভিযুক্তের নাম উইঘুর জাতি বলার কারণে ডেপুটি প্রধানমন্ত্রী ভেইসি কায়নাকের বিরুদ্ধে অভিযোগ তোলেন টার্কিস্থান ইসলামিক পার্টির মুখপাত্র Doğu Türkistan Bülteni Haber Ajansı বরং তিনি ফেটো এর ফেতুল্লাকে এর জন্যে দায়ী বলে মনে করেন। টিপ এর প্রতিনিধি হয়ে কথা বলার সময় Doğu Türkistan Bülteni Haber Ajansı রাশিয়া এবং পিকেকে এর বিরুদ্ধে শত্রুতা থাকার কথা স্বীকার করে বলেন, ওরা সিরিয়ায় তুর্কেমেনের পক্ষে থেকে ৬ বছর ধরে লড়াই করে আসছে যাদের সাথে রেইনা হত্যাকান্ডের কোন সম্পর্ক নেই। সেই সাথে সে চীনের বিরুদ্ধে অভিযোগ তোলেন এবং শহরতলীর দুই জেলাতে বসবাসকারী চীনা ভাষাভাষী তুর্কীদের বিরুদ্ধে অযথাই অভিযোগ আনা হচ্ছে বলে তিনি মন্তব্য করেন। Doğu Türkistan Bülteni Haber Ajansı এবং উইঘুর জাতি উভয়ই ফেটো এবং ফেতুল্লাকে রেইনা গনহত্যার অভিযোগে অভিযুক্ত করেন।
রহিমগঞ্জ ইউনিয়ন
রহিমগঞ্জ ইউনিয়ন বাংলাদেশের ময়মনসিংহ জেলার ফুলপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
জেরার্ত মোরেনো
জেরার্ত মোরেনো বালাগেরো  (, Gerard Moreno; জন্ম: ৪ সেপ্টেম্বর ১৯৮৫; জেরার্ত নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় ভিয়ারিয়াল, কাতালোনিয়া এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পাশের আক্রমণভাগের খেলোয়াড় হিসেবেও খেলে থাকেন।
২০০০–০১ মৌসুমে, কাতালোনীয় ফুটবল ক্লাব দামের যুব পর্যায়ের হয়ে খেলার মাধ্যমে জেরার্ত ফুটবল জগতে প্রবেশ করেন; অতঃপর তিনি এস্পানিওল এবং বাদালোনার মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১০–১১ মৌসুমে, প্রথমে ভিয়ারিয়ালের বয়সভিত্তিক দলের হয়ে এবং পরবর্তীতে ২০১২–১৩ ভিয়ারিয়ালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, উক্ত সময়ে ভিয়ারিয়ালের হয়ে তিনি ৩ মৌসুমে ৪০ ম্যাচে ১০টি গোল করেছেন। পরবর্তীতে তিনি ১ মৌসুমের জন্য মায়োর্কার হয়ে ধারে এবং এস্পানিওলের হয়ে খেলেছেন। ২০১৮–১৯ মৌসুমে, তিনি ২০ মিলিয়ন ইউরোর বিনিময়ে এস্পানিওল হতে পুনরায় ভিয়ারিয়ালে যোগদান করেছেন।
ওয়েব রং
থাম্ব|ওয়েব রঙগুলির চার্ট ওয়েব রং হলো ডিজাইনে ব্যবহৃত বিভিন্ন রঙ এবং সেগুলো ব্যবহারের পদ্ধতি। রঙগুলো বর্ণনা করা হয় আরজিবি ট্রিপলেট হিসেবে বা হেক্সাডেসিমাল ফরম্যাটে (হেক্স ট্রিপলেট)। কখনো প্রচলিত ইংরেজি নাম ব্যবহার করেও তাদের নামকরণ হয়। প্রায়শই কালার টুল বা গ্রাফিক্স সফটওয়্যার ব্যবহার করে রঙের মান দেয়া হয়। কোনো কোনো ক্ষেত্রে হেক্সাডেসিমাল রঙকোডের শুরুতে সংখ্যা চিহ্ন (#) ব্যবহার করা হয়। রঙের কোড তৈরি হয় এর লাল, নীল ও সবুজ কণার তীব্রতা অনুসারে, যার প্রতিটিকে ৮ বিটে প্রকাশ করা হয়। ফলে একটি ওয়েব রঙের কোডে ২৪ বিট ব্যবহৃত হয় এবং এভাবে ১৬,৭৭৭,২১৬টি রঙকে চিহ্নিত করা সম্ভব।
এইচটিএমএল রঙনাম
১৯৯৯ সালে অনুমোদিত এইচটিএমএল ৪.০১ সংস্করণে ১৬টি রঙের নাম সংজ্ঞায়িত করা হয়েছে। যথা:
এই ১৬টি রঙকে এসআরজিবি হিসেবে চিহ্নিত করা হয় এবং এইচটিএমএল ৩.০ সংস্করণে অন্তর্ভুক্ত করা হয়, যার মানে এগুলো "উইন্ডোজ ভিজিএ প্যালেট সমর্থিত আদর্শ ১৬টি রঙ"।
এক্স১১ রঙনাম
ওয়েব ব্রাউজারগুলো বিভিন্ন রং ব্যবহার করে। ফলে সব রং সব ব্রাউজারে সমর্থন করার কথা নয়, তবে ২০০৫ সাল থেকে সব আধুনিক সাধারণ-ব্যবহৃত ব্রাউজারই রঙের সম্পূর্ণ তালিকা সমর্থন করে। এর মধ্যে অনেক রঙই এক্স উইন্ডো সিস্টেমের সাথে পরিবেশিত এক্স১১ রঙনামের অন্তর্ভুক্ত।
সিএসএস৩ স্পেসিফিকেশনের ওয়েব"এক্স১১ রঙসমূহ" সমতুল্য হেক্সাডেসিমাল ও ডেসিম্যাল মানসহ নিচে দেখানো হলো। সায়ান (প্রচলিত এসআরজিবি নাম) ও অ্যাকুয়া (HTML4/CSS 1.0 স্ট্যান্ডার্ড নাম), ম্যাজেন্টা (প্রচলিত এসআরজিবি নাম) ও ফিউশা (HTML4/CSS 1.0 স্ট্যান্ডার্ড নাম) এরকম সমার্থক রঙনামগুলোও এতে রাখা হয়েছে। আর যেহেতু রঙনামগুলো কোডিংয়ের অংশ, তাই তা বাংলায় লেখা বা অনুবাদ করা হয়নি।
পথে হল দেরী
পথে হল দেরী অগ্রদূত পরিচালিত বাংলা চলচ্চিত্র। এই চলচ্চিত্রটি ৫ ডিসেম্বর ১৯৫৭ সালে অগ্রদূত চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, ভারতী দেবী এবং অনুপ কুমার।  চলচ্চিত্রটির কাহিনীকার প্রতিভা বসু। বাংলা চলচ্চিত্র জগতে এটিই প্রথম রঙিন চলচ্চিত্র। gevacolor পদ্ধতিতে প্রথম এই ছবি শুটিং ফ্রেমবন্দী করা হয়। যদিও বর্তমানে কেবল সাদা কালো প্রিন্ট সংরক্ষিত করে রাখা আছে।
প্লাটিনাম
থাম্ব|প্লাটিনাম প্লাটিনাম পর্যায় সারণীর ৭৮ নম্বর মৌল, প্রতীক Pt। এটি সোনা এর থেকেও দামি মৌল বা রাসায়নিক পদার্থ । এটি একটি অবস্থান্তর ধাতু । প্লাটিনাম পর্যায় সারণির ষষ্ঠ পর্যায়ের দশম গ্রুপে অবস্থান করছে। পৃথিবীতে এটি অনেক দুঃপ্রাপ্য ধাতু । প্রায় ইউরেনিয়াম, সিলভার, ইরিডিয়াম এর সাথে একে তুলনা করা হয়।
ভৌত বৈশিষ্ট্য
এছারাও এর আরও কিছু বৈশিষ্ট্য আছে। যেমন:
তথ্যসূত্র
1. তথ্য সংরক্ষণে - myacademy.bd
2. আরও তথ্য - en.wikipedia.org
3. অনুবাদে - google tranlate
ম্যাক্লেলান্ডের প্রবাল সাপ
Sinomicrurus macclellandi, সাধারণভাবে ম্যাক্লেলান্ডে এর প্রবাল সাপ হিসাবে পরিচিত যা হল Elapidae  পরিবার এর বিষধর সাপ এর একটি  প্রজাতি  । এটি দক্ষিণ ও পূর্ব এশিয়ার স্থানীয় প্রজাতির সাপ।
ব্যুৎপত্তি
ইস্ট ইন্ডিয়া কোম্পানির হয়ে কাজ করা চিকিত্সক ও প্রকৃতিবিদ জন <i id="mwHg">ম্যাক্লেলান্ডে</i> র সম্মানে এর নাম ম্যাক্লেলান্ডে রাখা হয়।
ভৌগোলিক পরিসীমা
এস ম্যাক্লেলান্ডে পূর্ব এবং উত্তর-পূর্ব ভারত (দার্জিলিং, আসাম, সিকিম, অরুনাচল প্রদেশ), বাংলাদেশ, ভুটান, নেপাল, উত্তর মায়ানমার, থাইল্যান্ড, ভিয়েতনাম, মধ্য এবং দক্ষিণ চীন ( হংকং, হাইনান সহ উত্তর থেকে গানসু এবং শানসি) তাইওয়ান এবং জাপান (রিউকু দ্বীপপুঞ্জ) এলাকায় পাওয়া যায়,।
উপজাতি
এ সাপের মনোনীত উপ-প্রজাতি সহ চারটি উপ-প্রজাতি স্বীকৃত।
এস ইওয়াসাকিই ইশিগাকি দ্বীপ এবং জাপানের  রায়কিউ দ্বীপপুঞ্জে পাওয়া যায়।" "এস এম সুইনহোই তাইওয়ানে পাওয়া যায়।" এস এম ইউনিভারগ্যাটাস নেপাল এবং সিকিমে পাওয়া যায়।
আচরণ এবং আবাসস্থল
এস ম্যাক্লেলান্ডে মূলত নিশাচর এবং স্থলচর । এটি বনভূমি, পাহাড়ের পাদদেশে এবং নিম্নভূমিতে দেখা যায়। এটি প্রায়শই পাতার নীচে লুকিয়ে থাকতে দেখা যায়। যদিও এটি একটি বিষাক্ত প্রজাতি, এটি যথেষ্ট শান্ত এবং আক্রমণাত্বক হয়ে আঘাত হানার সম্ভাবনা নেই।
খাদ্য
এস ম্যাক্লেলান্ডে ছোট সরীসৃপ যেমন গিরগিটি এবং সাপ খেয়ে বেঁচে থাকে।
বিষ
অন্যান্য ইলাপিডের মতো এস ম্যাক্লেলান্ডেও একটি শক্তিশালী নিউরোটোক্সিক বিষ বহন করে, যা একজন ব্যক্তিকে হত্যা করতে সক্ষম। কামড়ের লক্ষণগুলির মধ্যে রয়েছেঃ কথা বলায়  ঠোঁটের অসাড়তা এবং শ্বাস প্রশ্বাসের অসুবিধা এবং   দৃষ্টি অস্পষ্ট হয়ে আসা । গুরুতর কামড়ের শিকার কেউ তাৎক্ষণিকভাবে হৃদযন্ত্র বন্ধ হওয়ার কারণে মারা যেতে পারে, যদিও থাইল্যান্ডে কেবলমাত্র কয়েকজন মানুষের মৃত্যুর রেকর্ড করা হয়েছে।
প্রজনন
এস ম্যাক্লেলান্ডে একটি oviparous প্রজাতি। পরিপক্ক মহিলা সাপ একত্রে ৬-১৪ টি ডিম পাড়ে।
ফেসবুক হ্যাকার কাপ
ফেসবুক হ্যাকার কাপ ফেসবুক কর্তৃক আয়োজিত একটি আন্তর্জাতিক প্রোগ্রামিং প্রতিযোগিতা। ২০১১ সাল থেকে এই প্রতিযোগিতা শুরু হয়। ফেসবুকে কাজ করার জন্য সবচেয়ে মেধাবী প্রকৌশলীদের বাছাই করা এই প্রতিযোগিতার অন্যতম উদ্দেশ্য। প্রতিযোগিতায় অ্যালগরিদম সম্পর্কিত বেশ কিছু সমস্যা দেয়া হয় যা একটি নির্দিষ্ট সময়ের মধ্যে সমাধান করতে হয়। সমস্যা সমাধানের জন্য প্রতিযোগীরা যে কোন প্রোগ্রামিং ভাষা ও ডেভেলপমেন্ট এনভায়রনমেন্ট ব্যবহার করতে পারেন।
২০১২ সালে ৮,০০০ এর উপর প্রতিযোগী অংশগ্রহণ করেন। প্রথম স্থান লাভ করেছিলেন রাশিয়ার রোমান আন্দ্রিভ, দ্বিতীয় স্থান পেয়েছিলেন পোল্যান্ডের তোমেক জাইকা ও তৃতীয় হয়েছিলেন চীনের তিয়ানজেং লো।
পশ্চিমবঙ্গ বিধানসভা
পশ্চিমবঙ্গ বিধানসভা পশ্চিমবঙ্গের এককক্ষবিশিষ্ট রাজ্য আইনসভা। পশ্চিমবঙ্গের রাজধানী কলকাতার বিবাদীবাগ এলাকায় হাইকোর্টের দক্ষিণে পশ্চিমবঙ্গ বিধানসভা ভবনটি অবস্থিত। বিধানসভার সদস্যদের বিধায়ক বলা হয়। তাঁরা পাঁচ বছরের জন্য জনগণের প্রত্যক্ষ ভোটে নির্বাচিত হন। পশ্চিমবঙ্গ বিধানসভার মোট আসনসংখ্যা ২৯৫। এর মধ্যে ২৯৪টি আসনের বিধায়করা এক-আসনবিশিষ্ট বিধানসভা কেন্দ্র থেকে সরাসরি নির্বাচিত হয়ে আসেন এবং এক জন সদস্য অ্যাংলো-ইন্ডিয়ান সম্প্রদায় থেকে সরাসরি নির্বাচিত হন। সাধারণত, বিধানসভার মেয়াদ পাঁচ বছরের; তবে তার আগেই বিধানসভা ভেঙে দেওয়া যায়।
ইতিহাস
১৮৬১ সালের ভারতীয় কাউন্সিল আইন বলে, ১৮৬২ সালের ১৮ জানুয়ারি ব্রিটিশ ভারতের তদনীন্তন গভর্নর-জেনারেল ব্রিটিশ বঙ্গপ্রদেশের একটি বারো সদস্যবিশিষ্ট আইনসভা প্রতিষ্ঠা করেন। এই আইনসভার সদস্য ছিলেন বাংলার লেফটানেন্ট গভর্নর এবং কয়েকজন মনোনীত সদস্য। কাউন্সিলের প্রথম অধিবেশনটি বসে ১৮৬২ সালের ১ ফেব্রুয়ারি।প্রারম্ভিক যুগে এই আইনসভাটিকে বেঙ্গল কাউন্সিল, লেফটেনান্ট গভর্নরের কাউন্সিল, বেঙ্গল অ্যাসেম্বলি ইত্যাদি নামে ডাকা হত। প্রথম দিকে কাউন্সিলের রাজনৈতিক কার্যকলাপ ছিল সীমাবদ্ধ। এই কারণে সঠিকভাবেই এই সভাকে ছোটলাটের দরবার সভা বলে অভিহিত করা হত। তবে ১৮৯২ সালের ভারত শাসন আইন বলে কাউন্সিলের রাজনৈতিক প্রতিপত্তি বৃদ্ধি পেতে থাকে। এই সময় কাউন্সিলের সদস্যসংখ্যা বেড়ে হয় ২০; এঁদের মধ্যে ৭ জন ছিলেন নির্বাচিত। ১৯০৯ সালের ভারতীয় কাউন্সিল আইন বলে সভার সদস্য সংখ্যা বৃদ্ধি করে ৫৩ করা হয়। ১৯১৯ সালের ভারত শাসন আইন বলে এই সংখ্যা বৃদ্ধি করে ১৩৯ করা হয়। ১৯১৯ সালের এই আইন বলেই স্থাপিত হয় বঙ্গীয় প্রাদেশিক আইনসভা বা বেঙ্গল লেজিসলেটিভ কাউন্সিল। ১৯২১ সালের ১ ফেব্রুয়ারি, ডিউক অফ কনট আনুষ্ঠানিকভাবে এই সভার উদ্বোধন করেন।
১৯৩৫ সালের ভারত শাসন আইন বলে বঙ্গীয় প্রাদেশিক আইনসভাকে দুটি কক্ষে বিভক্ত করা হয়: লেজিসলেটিভ কাউন্সিল ও লেজিসলেটিভ অ্যাসেম্বলি। ২৫০ সদস্যবিশিষ্ট অ্যাসেম্বলির মেয়াদ ছিল সর্বাধিক পাঁচ বছর। অন্যদিকে কাউন্সিল ছিল একটি স্থায়ী সংস্থা। এই সংস্থায় সদস্যসংখ্যা ৬৩ জনের কম ও ৬৫ জনের বেশি হত না। প্রতি তিন বছর অন্তর সভার এক-তৃতীয়াংশ সদস্য অবসর নিতেন।
১৯৪৭ সালের ১৪ অগস্ট ব্রিটিশ বঙ্গপ্রদেশ পশ্চিমবঙ্গ ও পূর্ব পাকিস্তানে দ্বিধাবিভক্ত হয়ে যায়। পশ্চিমবঙ্গের অন্তর্ভুক্ত ৯০টি কেন্দ্রের বিধায়ক ও দুই জন অ্যাংলো ইন্ডিয়ান সদস্য নিয়ে গঠিত হয় পশ্চিমবঙ্গ বিধানসভা। বঙ্গীয় প্রাদেশিক আইনসভা বিলুপ্ত হয়ে যায়। ১৯৪৭ সালের ২১ নভেম্বর প্রথম পশ্চিমবঙ্গ বিধানসভার অধিবেশন বসে। এই সময় পশ্চিমবঙ্গের মুখ্যমন্ত্রী হন প্রফুল্লচন্দ্র ঘোষ। অন্যান্য নেতাদের মধ্যে উল্লেখযোগ্য ছিলেন বিধানচন্দ্র রায়, জ্যোতি বসু প্রমুখ।
ভারতীয় সংবিধানে পশ্চিমবঙ্গের দ্বিকক্ষীয় বিধানসভা অনুমোদিত হয়। ১৯৫২ সালে ৫ জুন ৫১ সদস্যবিশিষ্ট পশ্চিমবঙ্গ বিধান পরিষদ গঠিত হয়। দুই জন অ্যাংলো ইন্ডিয়ান সদস্য হয় বিধানসভার সদস্যসংখ্যা হয় ২৪০। ভারতের প্রথম সাধারণ নির্বাচনের পর ১৯৫২ সালের ১৮ জুন প্রথম পশ্চিমবঙ্গ বিধানসভার অধিবেশন বসে।
বিধানসভা কেন্দ্রের তালিকা
২০০২ সালে গঠিত সীমানা পুনর্নির্ধারণ কমিশনের সুপারিশ অনুযায়ী ২০০৮ সালে পুনর্নির্ধারিত সীমানায় পশ্চিমবঙ্গের বিধানসভা কেন্দ্রগুলি হল :
কসবা
কসবা বাংলাদেশের দক্ষিণাঞ্চলের চট্টগ্রাম বিভাগের অন্তর্গত ব্রাহ্মণবাড়িয়া জেলায় অবস্থিত একটি শহর। প্রশাসনিকভাবে শহরটি কসবা উপজেলার সদর। শহরটি ব্রাহ্মণবাড়িয়া জেলার তৃতীয় বৃহত্তম ও কসবা উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক বিমানবন্দর শাহজালাল আন্তর্জাতিক বিমানবন্দর। বিভাগীয় শহর চট্টগ্রাম থেকে ২০২.২ কি.মি. এবং জেলা শহর ব্রাহ্মণবাড়িয়া থেকে ৩১.২ কি.মি. দূরত্বে কসবা শহর অবস্থিত ।
জনসংখ্যা
কসবা শহরের মোট জনসংখ্যা ৪০,৪১৬ জন যার মধ্যে ১৯,৭৪৯ জন পুরুষ এবং ২০,৬৬৭ জন নারী। এ শহরের পুরুষ এবং নারী অনুপাত ৯৬। শহরে মোট খানা সংখ্যা বা পরিবার রয়েছে ৭৭৫৭ টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।
প্রশাসন
১৯৯৯ সালে কসবা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে কসবা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৪টি মহল্লায় বিভক্ত । ১৬.৮৬ বর্গ কি.মি. আয়তনের কসবা শহর এলাকাটি কসবা পৌরসভা দ্বারা পরিচালিত হয়।
শিক্ষা ব্যবস্থা
কসবা শহরের স্বাক্ষরতার হার হলো শতকরা ৫৬.০ ভাগ।
নক্সালবাড়ী রেলওয়ে স্টেশন
নক্সালবাড়ি রেলওয়ে স্টেশন হল পশ্চিমবঙ্গের দার্জিলিং জেলার একটি রেলওয়ে স্টেশন যা কাটিহার-শিলিগুড়ি লাইনে অবস্থিত। এর কোড হল NAK । এটি নকশালবাড়ি শহরে পরিষেবা প্রদান করে যা পানিটাঙ্কি থেকে মাত্র ৫.৭ কিমি দূরে, যা ভারত ও নেপালের সীমান্তে অবস্থিত। স্টেশনটি একটি একক প্ল্যাটফর্ম নিয়ে গঠিত।প্ল্যাটফর্মটি ভালভাবে আশ্রিত নয়। এখানে পানি ও স্যানিটেশনসহ অনেক সুবিধার অভাব রয়েছে।
ট্রেন
নিম্নলিখিত ট্রেনগুলি এই স্টেশনের মাধ্যমে পরিচালিত হয়-
১৯৫৯ সালের ঢালিউড চলচ্চিত্রের তালিকা
১৯৫৯ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ১৯৫৯ সালে ঢাকা থেকে চারটি চলচ্চিত্র মুক্তি পায়।
বৈমানিক তথ্য প্রকাশনা
বিমান চালনায়, আন্তর্জাতিক বেসামরিক বিমান চলাচল সংস্থা দ্বারা একটি প্রকাশনা হিসাবে সংজ্ঞায়িত বৈমানিক তথ্য প্রকাশনা (বৈতপ্র) তথা অ্যারোনটিক্যাল ইনফরমেশন পাবলিকেশন (এআইপি) যা একটি রাষ্ট্রের দ্বারা বা কর্তৃপক্ষের দ্বারা জারি করা হয় এবং এয়ার নেভিগেশনের জন্য প্রয়োজনীয় একটি স্থায়ী চরিত্রের বৈমানিক তথ্য রয়েছে৷ এটি একটি ম্যানুয়াল হিসাবে ডিজাইন করা হয়েছে যাতে এটি সম্পর্কিত নির্দিষ্ট দেশে উড়ন্ত বিমানের সাথে সম্পর্কিত নিয়ম, পদ্ধতি এবং অন্যান্য তথ্যের পুঙ্খানুপুঙ্খ বিবরণ রয়েছে। এটি সাধারণত সংশ্লিষ্ট বেসামরিক বিমান চলাচল প্রশাসনের পক্ষ থেকে বা তার পক্ষে জারি করা হয়।
বিবরণ
এআইপি-এর গঠন ও বিষয়বস্তু আইসিএও-এর মাধ্যমে আন্তর্জাতিক চুক্তির মাধ্যমে প্রমিত হয়। এআইপি-এর সাধারণত তিনটি অংশ থাকে - জেন (সাধারণ), ইএনআর (পথ) এবং এডি (এরোড্রোম)। নথিতে অনেক চার্ট রয়েছে; এর মধ্যে বেশিরভাগই এডি বিভাগে যেখানে সমস্ত পাবলিক এরোড্রোমের বিবরণ এবং চার্ট প্রকাশিত হয়।
এআইপি গুলোকে একটি নির্দিষ্ট চক্রে নিয়মিত সংশোধনের মাধ্যমে আপ-টু-ডেট রাখা হয়। তথ্যে কার্যকরীভাবে উল্লেখযোগ্য পরিবর্তনের জন্য, এয়ারএসি (বৈমানিক তথ্য ব্যবস্থাপনা ও নিয়ন্ত্রণ) চক্র নামে পরিচিত চক্রটি ব্যবহার করা হয়: প্রতি ৫৬ দিনে (ডাবল এয়ারএসি চক্র) বা প্রতি ২৮ দিনে (একক এয়ারএসি চক্র) সংশোধন করা হয়। এই পরিবর্তনগুলি আগে থেকেই ভালভাবে গ্রহণ করা হয় যাতে অ্যারোনটিক্যাল ডেটা ব্যবহারকারীরা তাদের ফ্লাইট ব্যবস্থাপনা ব্যবস্থা (এফএমএস) আপডেট করতে পারে। তুচ্ছ পরিবর্তনের জন্য, প্রকাশিত বর্ষপঞ্জি তারিখ ব্যবহার করা হয়।
ইলেকট্রনিক বৈতপ্র
ইউরোকন্ট্রোল একটি ইলেকট্রনিক বৈতপ্র (ইএআইপি) এর জন্য একটি স্পেসিফিকেশন প্রকাশ করেছে৷ ইএআইপি স্পেসিফিকেশনের লক্ষ্য হল ডিজিটাল মিডিয়ার জন্য এআইপি-এর গঠন এবং উপস্থাপনাকে সামঞ্জস্য করা। এই ক্ষেত্রে, একটি ডিজিটাল এআইপি হল কাগজের এআইপি-এর একটি ডিজিটাল সংস্করণ, সাধারণত পিডিএফ ফরম্যাটে পাওয়া যায়, যখন একটি ইলেকট্রনিক এআইপি পিডিএফ এর পাশাপাশি অন্যান্য ফরম্যাটে পাওয়া যায়, যা স্ক্রিনে পড়ার জন্য এবং ইলেকট্রনিক ডেটা বিনিময়ের জন্য আরও উপযুক্ত। বিশ্বের অনেক দেশ সিডি-রম সাবস্ক্রিপশন বা ওয়েব সাইটে ডিজিটাল এআইপি প্রদান করে। নীচের বহিঃসংযোগ বিভাগে এআইপিগুলো তালিকাভুক্ত করা হয়েছে যেগুলির লক্ষ্য ইউরোকন্ট্রোল ইএআইপি স্পেসিফিকেশন অনুসরণ করা।
এয়ারএসি কার্যকর তারিখ (২৮-দিনের চক্র)
দ্রষ্টব্য: * = ২৯ ফেব্রুয়ারী (২০১২, ২০১৬, ২০২০, ২০২৪, ২০২৮, ইত্যাদি সহ অধিবর্ষ)
বহিঃসংযোগ
ইউরোকন্ট্রোল :
দিকাইয়ারখোস
থাম্ব|দিকাইয়ারখোস দিকাইয়ারখোস (ইংরেজি: Dicaearchus; গ্রিক: Δικαίαρχος) একজন গ্রিক দার্শনিক, মানচিত্রকার, ভূগোলবিদ, গণিতবিদ এবং লেখক ছিলেন। তিনি এরিস্টটলের শিষ্য ছিলেন। তার রচিত লেখাগুলোর খুব কমই এখনো বিদ্যমান। তিনি গ্রিসের ইতিহাস ও ভূগোল সম্পর্কে লিখেছেন। এর মধ্যে তার সবচেয়ে গুরুত্বপূর্ণ লেখা হলো গ্রিসে জীবন (Life of Greece)। তিনি মানচিত্রাঙ্কনবিদ্যার ক্ষেত্রে গুরুত্বপূর্ণ অবদান রেখেছে। প্রথম ভৌগোলিক স্থানাঙ্ক ব্যবহারকারীদের মধ্যে তিনি একজন। এছাড়াও তিনি দর্শন ও রাজনীতির উপর বই লিখেছেন। তিনি প্লুতার্ক ও সিসারোর মতো বিখ্যাত দার্শনিকদের উপর প্রভাব ফেলেছেন।
জীবন
তিনি ৩৫০ খ্রিস্টপূর্বের দিকে সিসিলির মেসিনায় জন্মগ্রহণ করেন। তার পিতার নাম ছিল ফেইদিয়াস। তিনি তার জীবনের বৃহত্তর অংশ গ্রিসে কাটিয়েছেন, বিশেষত পেলোপনেসে। তিনি এরিস্টটলের শিষ্য এবং থিওফ্রাস্টাসের বন্ধু ছিলেন। তার কয়েকটি লেখা তিনি থিওফ্রেটাসকে উৎসর্গ করেন। তিনি ২৮৫ খ্রিস্টপূর্বের দিকে মৃত্যুবরণ করেন।
লেখাসমূহ
তার ভৌগোলিক লেখাগুলো মধ্যে উল্লেখযোগ্য:
দিকাইয়ারখোসকে গ্রিসের শহর (The Cities of Greece) নামক বইয়ের লেখক মনে করা হয়েছিল। এখন জানা গিয়েছে যে, এটি আসলে হেরাক্লিডেস নামক অজানা এক লেখকের বই।
রাজনৈতিক লেখাসমূহের মধ্যে উল্লেখযোগ্য:
দার্শনিক লেখাসমূহের মধ্যে উল্লেখযোগ্য:
ইলিয়ামের বিসর্জন সম্পর্কে (On the Sacrifice at Ilium; περὶ τῆς ἐν Ἰλίῳ ϑυσίας) দ্বারা সম্ভবত ইলিয়ামে মহান আলেকজান্ডারের বিসর্জনের কথা বোঝানো হয়েছিল।
তিনি প্লেটো, সক্রেটিস ও পিথাগোরাসের পাশাপাশি অন্যান্য দার্শনিকের জীবন সম্পর্কে আলোচনা করেছেন।
এছাড়াও কিছু ব্যাকরণ বিষয়ক রচনা রয়েছে যা সম্ভবত দিকাইয়ারখোস দ্বারা রচিত। যেমন- On Alcaeus (Περὶ Ἀλκαίου), এবং Summaries of the plots of Euripides and Sophocles (ὑποθέσεις τῶν Εὐριπίδου καὶ Σοφοκλέους μύθων)। তবে দিকাইয়ারখোস নামক একজন ব্যাকরণবিদ দ্বারা এগুলো রচিত হওয়ার সম্ভাবনা আছে।
২০১৫ নিউজিল্যান্ড মহিলা ক্রিকেট দলের ভারত সফর
নিউজিল্যান্ড মহিলা ক্রিকেট দল পূর্ব-নির্ধারিত সময়সূচী মোতাবেক ২৮ জুন থেকে ১৫ জুলাই পর্যন্ত ভারত সফর করে। সফরে দলটি ভারত মহিলা ক্রিকেট দলের বিপক্ষে পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়। এছাড়াও দলটি ভারত এ মহিলা দলের বিপক্ষে একটি প্রস্তুতিমূলক খেলায় প্রতিদ্বন্দ্বিতায় অবতীর্ণ হয়। সবগুলো খেলাই ব্যাঙ্গালোরের এম. চিনাস্বামী স্টেডিয়ামে অনুষ্ঠিত হয়। শুরুতে উত্তর ব্যাঙ্গালোরের আলুরে তিনটি টুয়েন্টি২০ আন্তর্জাতিক আয়োজনের কথা থাকলেও পরবর্তীকালে এম. চিন্নাস্বামী স্টেডিয়ামে আয়োজনের সিদ্ধান্ত নেয়া হয়।
কালো-মাথা বুলবুল
কৃষ্ণচূড়া বুলবুল (Pycnonotus atriceps/পাইকোনোটাস অ্যাট্রিসেপস) হলো পাইকনোটিডিয়ে (Pycnonotidae) বুলবুল পরিবারের সদস্য পাখি। এটি দক্ষিণ-পূর্ব এশিয়ার বনাঞ্চলে পাওয়া যায়।
আবাসস্থল ও শ্রেণিবিন্যাস
কৃষ্ণচূড়া বুলবুল মূলত টারডাস (Turdus) গোত্রের সদস্য বর্ণিত হয়। ২০০৮ সাল অবধি, আন্দামান বুলবুলকেও কৃষ্ণচূড়া বুলবুলের একটি উপপ্রজাতি হিসাবে বিবেচনা করা হতো।
উপপ্রজাতি
কৃষ্ণচূড়া বুলবুলির চারটি উপ-প্রজাতি স্বীকৃত রয়েছে:
রূপসী ইউনিয়ন
রূপসী ইউনিয়ন বাংলাদেশের ময়মনসিংহ জেলার ফুলপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
প্রধান মূল
থাম্ব|A [[dandelion taproot (left) with the plant (right)]] একটি প্রধান মূল পদ্ধতিগতভাবে একটি উদ্ভিদের, বৃহত্তম অংশ, অধিক কেন্দ্রীয়, এবং সবচেয়ে প্রভাবশালী শিকড় যা থেকে অন্য শিকড় পার্শ্বত প্ররোহ হয়। সাধারণত একটি প্রধান মূল কিছুটা সোজা এবং খুব পুরু হয়, আকৃতি মধ্যে সরুকারী হয়, এবং সরাসরি নিম্নগামী বৃদ্ধি ঘটে।
প্রধানমূলের বৈশিষ্ট্য
বৃক্ষের প্রধানমূল প্রথমদিকে মাধ্যাকর্ষণের প্রভাবেই নিচের দিকে যায়, কিন্তু সাধারণ বৃক্ষের শেকড় এক মিটারের মধ্যেই সীমিত হয়ে যায়। এর কারণ, শিকড় যত নিচে যেতে থাকে মাটি তত কঠিন ও দুর্ভেদ্য হতে থাকে। এতে অক্সিজেন এবং জল দুটোরই অভাব দেখা দেয়। এই অবস্থায় পাশ থেকে শিকড়গুলো ছড়িয়ে যেতে থাকে বাতাস, জল ও পুষ্টির সন্ধানে। তবে এর কিছু ব্যতিক্রমও দেখা যায়। পৃথিবীর একেক জায়গার মাটি একেক রকম, প্রতিটি ইকোসিস্টেমের মাটিই ভিন্ন। মেরু তুন্দ্রায় হিমজমাট মৃত্তিকার উপর পর্যন্ত শিকড়ের বিস্তার ঘটে আর শুষ্ক মরুতে গাছের শিকড় বালির ভেতর শতফুট নিচেও চলে যেতে পারে। সাধারণত ছোট বীজধারী গাছের প্রধানমূল ছোট হয় যেমন, বট, অশ্বত্থ, উইলো, পপলার ইত্যাদি।
মুলের প্রকারভেদ
অভিযোজনের কারণেও শিকড়ের নানাবিধ রূপান্তর ঘটতে পারে যেমন অস্থানিকমূল, বায়বীয়মূল, চোষকমূল, ঠেসমূল, অধিমূল, শ্বাসমূল ইত্যাদি। অক্সিজেন ও জলের যুগ্ম সরবরাহ না থাকলে শিকড় সেদিকে প্রবাহিত হতে পারে না। মাটির নিচে জলের গতি খুবই কম। তাই শিকড়কেই বেরুতে হয় জলের সন্ধানে যে জলে দ্রবীভূত থাকে নানারকম পুষ্টি। এই পুষ্টি সংগ্রহের জন্য থাকে মাইকোরাইজা নামের এক ধরনের মিথোজীবী ছত্রাক যার কারণে সংগ্রহ শতগুণ বেড়ে যায়। শিকড় স্বভাবগতভাবে সুবিধাবাদী; এরা পাথরের ফাটলে, অপেক্ষাকৃত নরম মাটির ভেতরে, পুরানো শিকড়ের চ্যানেলেই প্রবাহিত হতে চায়।
আল-ইমান মসজিদ
আল-ইমান মসজিদ সিরিয়ার রাজধানী দামেস্কে অবস্থিত একটি গুরুত্বপূর্ণ মসজিদ ।
২১ শে মার্চ বিস্ফোরণ
২১ শে মার্চ, ২০১৩ সালে একটি আত্মঘাতী বোমা হামলায় মসজিদে কমপক্ষে ৪২ জন নিহত এবং কমপক্ষে ৮৪ জন আহত হয়েছে। নিহতদের মধ্যে বিশিষ্ট আলেম মোহাম্মদ সাইদ রমজান আল-বুউতি ছিলেন । হামলায় মসজিদটি ধ্বংস হয়নি।
১৯১৬
মে
২১ শে মে ১৯১৬ যুক্তরাজ্য সর্বপ্রথম ডিএসটি (ডেলাইট সেভিং টাইম) পদ্ধতি চালু করে।
আগস্ট
১৯শে আগস্ট - রুমানিয়া মিত্রশক্তিদের সাথে মৈত্রীচুক্তি স্বাক্ষর করে এবং পুরস্কারস্বরূপ তাকে বুকোভিনা (Bukovina), ত্রান্সিলভানিয়া (Transylvania) এবং বানাত (Banat) দেয়ার কথা বলা হয়।
ডিসেম্বর
1901 – 1950
নিজবাড়ী রেলওয়ে স্টেশন
নিজবাড়ি রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের পশ্চিমবঙ্গ রাজ্যের দার্জিলিং জেলার নিজবাড়িতে ফুলবাড়ি ঘোষপুকুর বাইপাস, মহিপালের পাশে অবস্থিত।
বিনয় দত্ত
বিনয় দত্ত (c. ১৯৪৫ – ২২ ফেব্রুয়ারি ২০২০) ভারতের পশ্চিমবঙ্গের একজন রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি তিনবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
জীবনী
বিনয় দত্ত ২০২০ সালের ২২ ফেব্রুয়ারি ৭৫ বছর বয়সে প্রয়াত হন।
কাশাফ নদী
thumb|300px|ইরান-তুর্কমেনিস্তানের সংলগ্ন অঞ্চলের মানচিত্র। কাশাফ নদী বা কাশাফরুদ (পার্শি ‏کشف‎, কা-শা-ফ, বাংলা সমতুল্য শব্দ 'কচ্ছপ'; পার্শি ভাষায় 'রুদ' শব্দের অর্থ 'নদী') হল উত্তরপূর্ব ইরানের একটি নদী। রাজাভি খোরসন প্রদেশের বিনালুদ পর্বতশ্রেণীতে উৎপন্ন এই নদীটি প্রথমে পূর্বদিকে প্রবাহিত হয়ে ইরান-তুর্কমেনিস্তান সীমানায় এসে উপস্থিত হয়েছে ও শেষে ইরান-তুর্কমেনিস্তান যৌথ বাঁধের ৫ কিলোমিটারের মধ্যেই আফগানিস্তান থেকে আসা উত্তরমুখী হরি নদীতে মিলিত হয়েছে। সবমিলিয়ে এই নদীর প্রবাহপথ ২৯০ কিলোমিটার লম্বা।
ইরানে এই নদীর তীরে দুটি বিখ্যাত ও প্রাচীন শহর গড়ে উঠেছে। এদের একটি চেনারান ও অন্যটি রাজাভি খোরসন প্রদেশের রাজধানী ও ইরানের দ্বিতীয় বৃহত্তম শহর মাশহাদ। এছাড়া এই নদীর উপত্যকা ইরানের একটি গুরুত্বপূর্ণ প্রত্নতাত্ত্বিক অঞ্চল হিসেবেও গণ্য করা হয়ে থাকে। নব্যপ্রস্তর যুগের অনেক প্রত্নতাত্ত্বিক উপাদান এই অঞ্চলে পাওয়া গেছে। এই অঞ্চলে প্রাপ্ত ৮০ হাজার বছরেরও বেশি পুরনো এইসব প্রত্নতাত্ত্বিক নিদর্শনগুলি ইরানে পাওয়া এ' পর্যন্ত সবচেয়ে প্রাচীন মনুষ্যবসতির সাক্ষ্য বহন করে।
ভারতীয় লোক সংগীত
ভারতীয় লোক সঙ্গীত হল এক ভিন্নধর্মী সঙ্গীত কারণ ভারতের বিশাল সাংস্কৃতিক বিভিন্নতা। এর বিভিন্ন ধরনের মধ্যে আছে: বাউল, ভাটিয়ালি, ভাঙড়া, লাবনি, ডাণ্ডিয়া এবং রাজস্থানী। সিনেমা এবং পপ সংগীত এসে লোক সঙ্গীতের জনপ্রিয়তাকে দুর্বল করে দিয়েছে, কিন্তু সন্ত এবং কবিদের এক বিশাল সাংগীতিক লাইব্রেরি এবং তাদের নামের ঐতিহ্য আছে, প্রায়ই তারা প্রায়-ভারতীয় লোক সঙ্গীত ঠুংরি গায় যেটা নৃত্য-প্রধান।
ভাবাগীতি
ভাবাগীতি (আক্ষরিক অর্থ 'ভাব কবিতা') হল এক রকম ভাবপ্রকাশের কবিতা এবং লঘু সঙ্গীত। বেশির ভাগ কবিতা গাওয়া হয় বিশেষ ধরনের, ভালোবাসা, প্রকৃতি, দর্শন ইত্যাদ, এবং ধরনটা গজল থেকে আলাদা নয়, যদিও গজলের একটা অদ্ভুত ছন্দ আছে। এই ধরনটা ভারতের অনেক জায়গায়, বিশেষত কর্ণাটকে জনপ্রিয়। অন্যান্য ভাষায় ভাবগীতির বিভিন্ন নাম  আছে।
কন্নড় ভাবাগীতি আধুনিক কবিদের কবিতা থেকে নেওয়া হয়, যেমন: কেভেম্পু, ডি আর বেন্দ্রে, গোপালকৃষ্ণ অদিগা, কে এস নরসিমহাস্বামী, জি এস শিবরুদ্রাপ্পা, কে এস নিসার আহমেদ, এন এস লক্ষ্মীনারায়ণা ভট্ট প্রমুখ। বিখ্যাত ভাবাগীতি প্রদর্শকরা হলেন: পি কলিঙ্গ রাও, মাইশোর অনন্তস্বামী, সি অসওয়াথ, শিমোগা সুব্বান্না, অর্চনা উদুপা, রাজু অনন্তস্বামী প্রমুখ।
বিহুগীত
বিহু হল অসমীয়া সংস্কৃতির সবচেয়ে বিখ্যাত উৎসব। এই উৎসবগুলো বিভিন্নভাবে এক বছরে তিনবার পালিত হয়ে থাকে। তিনটের মধ্যে একটা হল রঙ্গলি অথবা ভোগ বিহু যেটা ভীষণভাবে পালিত হয়, এবং তারপর আসে ভোগালি অথবা মার্গ বিহু। কোঙ্গলি অথবা কাটি বিহু পালিত হয় এক গরিব পথে। ভোগ বিহু ঢোল-পিপার আওয়াজের সঙ্গে সুরেলা গান অসমের প্রত্যেক কোণে এক ঝলক বাতাস বয়ে আনে। এই গানগুলো সমাজের রঙিন আনন্দের প্রতিভূ, যাকে বলে বিহুগীত। বিহুগীত বিহু উৎসবে বিহু নাচ করার মাধ্যমে প্রদর্শন করা হয়। গানের মধ্যে আছে নাটকীয়তা, ভালোবাসা, প্রকৃতি এবং ঘটনাবলির পরম্পরা। নবীন ছেলে এবং মেয়েরা গোষ্ঠীবদ্ধ হয়ে নাচে অংশ নেয়। বিহুগীতগুলো সাধারণত বিস্তৃত আকারের প্রাকৃতিক সৌন্দর্যের গীতিকবিতা থেকে প্রেমিক-প্রেমিকার ভালোবাসা নিবেদনের উচ্ছ্বাস থাকে, সামাজিক সচেতনতা থেকে কৌতুকপূর্ণ গল্পও থাকে। বিহু হল অসমের সবচেয়ে জনপ্রিয় লোক সঙ্গীত এবং সারা ভারতে এর বিস্তৃতি জানা যায়। এটা এতদঞ্চলের একটা অতি গুরুত্বপূর্ণ উৎসব হিসেবে স্বীকৃত। অসমীয়া জনগণের এটা একটা রঙিন এবং উচ্চ সংস্কৃতির প্রতীক।
লাবনি
মহারাষ্ট্রের লোক সঙ্গীত।
লাবনি হল মহারাষ্ট্র থেকে এক জনপ্রিয় লোক সঙ্গীত। ঐতিহ্যগতভাবে, এই গান মহিলা শিল্পীরা গেয়ে থাকে, কিন্তু কখনো কখনো পুরুষ শিল্পীরাও লাবনি গান গায়। লাবনি গানের সঙ্গে যে নাচের আকৃতি অনুষঙ্গ যুক্ত তাকে বলে তামাশা। এই নাচের আকৃতিতে সূচিত নৃত্যশিল্পী (তামাশা বাঈ), সহ-নৃত্যশিল্পী - মাবশি, ড্রামবাদক - ঢোলকি এবং বাঁশি বাদক - বাঁশরি ওয়ালা।
উত্তরাখণ্ডী সংগীত
উত্তরাখণ্ডী লোক সঙ্গীতের মূল উৎস প্রকৃতির কোলে ছিল। আসল এবং ঐশ্বরিক সঙ্গীতের অনুভব ও ছোঁয়া প্রকৃতি বিষয়ক এবং প্রকৃতির সঙ্গে সম্পর্কযুক্ত। এই লোক সঙ্গীত প্রাথমিকভাবে উত্তরাখণ্ড রাজ্যের জনগণের উৎসব, ধর্মীয় ঐতিহ্য, লোকগাথা এবং সরল জীবনের সঙ্গীত। এভাবে উত্তরাখণ্ড লোক সঙ্গীত হল ওখানকার জনগণের সাংস্কৃতিক উত্তরাধিকারের এবং হিমালয় পর্বতে তারা যে জীবন যাপন করে তারই প্রতিফলন। উত্তরাখণ্ডী লোক সঙ্গীতের যন্ত্রানুষঙ্গগুলো হল: ঢোল, দামৌন, তুরি, রনসিংহা, ঢোলকি, দাউর, থালি, ভাঙ্কোরা এবং মসক বাজা। তবলা এবং হারমোনিয়ামও অল্পবিস্তর ব্যবহৃত হয়। সঙ্গীতের প্রধান ভাষাগুলো হল কুমায়নি এবং গাড়োয়ালি।
ডান্ডিয়া
ডান্ডিয়া একটা নৃত্য-প্রধান লোক সঙ্গীত যেটা গ্রহণ করা হয়েছিল বিশ্বজোড়া পপ সঙ্গীতের জন্যে, পশ্চিম ভারতে জনপ্রিয়, বিশেষভাবে নবরাত্রি চলাকালে। বর্তমান সঙ্গীত ধারা ঐতিহ্যগত সঙ্গীত অনুষঙ্গক্রিয়া থেকে ডান্ডিয়া লোক সঙ্গীতে উপলব্ধ, যাতে বলা হয় সেম সেম।
পাণ্ডবনি
পাণ্ডবনি একটা লোক সঙ্গীত গায়কীর ধারা, ভীমকে নায়ক হিসেবে রেখে সাংগীতিক অনুষঙ্গক্রিয়ার সঙ্গে অতীতের মহাকাব্য মহাভারত থেকে নেওয়া। ছত্তিশগড় রাজ্য এবং ওডিশা এবং অন্ধ্র প্রদেশের প্রতিবেশী উপজাতীয় অঞ্চলগুলোতে এই ধারার লোক নাটক খুব জনপ্রিয়।
রাজস্থানি সংগীত, লঙ্গাস, সাপেরা, ভোপা, যোগি এবং মঙ্গাইনার ইত্যাদি সাংগীতিক জাতগুলো থেকে একটা বিচ্ছিন্ন সঙ্গীতের সংগ্রহ।
বাউল
বাংলা র বাউল বিশ্বখ্যাত। এই ধরনের সঙ্গীতজ্ঞরা আঠারো, উনিশ, বিশ শতক এবং এই শতকেও ভারত তথা বিদেশে খমক, একতারা এবং দোতারা নিয়ে বাউল লোক সঙ্গীত গেয়ে থাকেন। 'বাউল' শব্দটা এসেছে সংস্কৃত বতুল থেকে, যার অর্থ পবিত্রতা অসাধরণত্বে উৎসাহ দেয়। বাউলরা হলেন অতিন্দ্রিয় চারণ কবির একটা গোষ্ঠী। এটা বলা হয়, তারা ভীষণভাবে কর্তাভজাদের হিন্দু তান্ত্রিক অংশ তথা সুফি অংশের দ্বারা প্রভাবান্বিত। বাউলরা সফর করেন তাদের অন্তরের আদর্শকে খোঁজার জন্যে, যাকে বলা হয় মনের মানুষ (হৃদয়ের মানুষ)। বিশ্ববিখ্যাত বাউল সঙ্গীত শিল্পী হলেন পূর্ণ দাস বাউল।
ভাটিয়ালি
এই ধরনের সঙ্গীত প্রধানত আগেকার 'বঙ্গদেশ' অথবা এখনকার বাংলাদেশ এবং পশ্চিমবঙ্গের মাঝিমাল্লা ও জেলেরা গেয়ে থাকে। আসল ভাটিয়ালি শব্দটা নিয়ে অনেক মত আছে। তার মধ্যে খুব জনপ্রিয়গুলো হল:
জগদ্বিখ্যাত ভাটিয়ালি সঙ্গীত শিল্পীদের একজন হলেন নির্মলেন্দু চৌধুরী।
গর্বা
গর্বা ('গান') হিন্দু দেবীদের দেবতার সম্মানে নবরাত্রির সময় গাওয়া হয়। শিল্পীরা কৃষ্ণ, রাম, হনুমান এবং অন্যান্য দেবদেবীর সম্মানে গান গেয়ে থাকেন।
দোলু কুনিটা
এটা একটা গোষ্ঠীবদ্ধ নাচ, যেটা 'দোলু' নাম থেকে এসেছে - পার্কাসন যন্ত্রানুষঙ্গ এই নাচে ব্যবহার করা হয়। উত্তর কর্ণাটক অঞ্চলের কুরুবা সম্প্রদায়ের পুরুষ লোক সঙ্গীত শিল্পীদের দ্বারা প্রদর্শিত হয়। গোষ্ঠীতে ১৬ জন নৃত্যশিল্পী থাকে যারা নাচের সময় ড্রাম কাঁধে নিয়ে ছন্দে বাজায়। নেতা করতাল নিয়ে মাঝখানে থেকে নির্দেশ দেয় এবং বাজনা নিয়ন্ত্রণ করে। মন্থর এবং দ্রুত ছন্দ অদলবদল হয় এবং গোষ্ঠী বিভিন্ন ধাঁচের সঙ্গীত উদ্ভাবন করে।
কোলাটা / কোলাট্টাম
কোলাটা / কোলাট্টাম হল অন্ধ্র প্রদেশ, কর্ণাটক এবং তামিলনাড়ু রাজ্যগুলোর একটা ঐতিহ্যপূর্ণ লোক নৃত্য। উত্তর ভারতের সমগোত্রীয় ডান্ডিয়া রসের সঙ্গে এর মিল আছে, এটা রঙিন কাঠি নিয়ে প্রদর্শিত হয় এবং সাধারণত মেয়ে-পুরুষ একযোগে নাচে অংশ নিয়ে থাকে।
বীরাগেস
বীরাগেস কর্ণাটক রাজ্যের আগেকার একটা লোক নৃত্য থেকে এসেছে। এটা হিন্দু পৌরাণিক কাহিনি থেকে নেওয়া খুবই নিবিড় কর্মশক্তি-ক্ষয়কারি নাচের গতির একটা প্রাণশক্তিসম্পন্ন নাচ। বীরাগেস মহিশুরের দশেরা মিছিলের নাচ প্রদর্শনের মধ্যে একটা বিশেষ নাচ।
নাতুপুরা পাতু
নাতুপুরা পাতু হল তামিল লোক সঙ্গীত। এর মধ্যে আছে গ্রামাতিসাই (গ্রাম্য লোক সঙ্গীত) এবং গানা (নগর লোক সঙ্গীত)। এটা রাজস্থানেও গাওয়া হয়।
কমল মন্দির
উপাসনা
বাহাইদের অন্যান্য সকল মন্দিরের মত কমল মন্দিরও জাতি, ধর্ম, বর্ণ নির্বিশেষে সকলের জন্য উন্মুক্ত করা হয়েছে যা বাহাই সম্প্রদায়ের গ্রন্থগুলোতে বিশেষভাবে উল্লেখ করা হয়েছে। বাহাই বিশ্বাসমতে, উপাসনালয় হল এমন একটি আধ্যাত্বিক স্থান যেখানে স্রষ্টার আরাধনার জন্য কোন সাম্প্রদায়িক বাধা নিষেধ ছাড়াই সকল ধর্মের মানুষের প্রবেশাধিকার রয়েছে।
বাহাই ধর্মমত শুধুমাত্র তাদের নিজস্ব ধর্মগ্রন্থকেই উৎসাহিত করে না, যেকোনো ভাষার যেকোনো ধর্মের যা উপাসনালয়ে পাঠ এবং/বা সঙ্গীতাকারে গাওয়া যায় সে সকল মতকেও উৎসাহিত করে। উপাসনালয়ে শিল্পীরা যখন পাঠ ও উপাসনা শুরু করেন, তখন উপাসনালয়ের ভিতরে সকল প্রকারের বাদ্যযন্ত্র বাজানো নিষেধ। অধিকন্তু, এই সময় কোন প্রকারের ধর্মীয় উপদেশমূলক ভাষণ প্রদান করা যাবে না এবং সেখানে কোন প্রকরের আচারগত অনুষ্ঠান উদ্‌যাপন করা যাবে না।
পর্যটন
১৯৮৬ সালের ডিসেম্বরে উপাসনার জন্য কমল মন্দির সর্বসাধারণের জন্য খোলে দেওয়ার পর থেকে প্রায় সত্তর মিলিয়ন লোককে দিল্লির এই মন্দিরটি আকর্ষিত করেছে। এটি পৃথিবীর সর্বাধিক ভ্রমণকৃত ভবনগুলোর মধ্যে অন্যতম একটি।
বৈশিষ্ট্য
মন্দিরটি বৈশিষ্ট্য নির্মাণশৈলী এরূপ যে এটি প্রচুর পেশাগত স্থাপত্যশৈলী, চারুকলা, ধর্মীয়, সরকারী এবং অন্যান্য ভবন নির্মাণকে প্রভাবিত করেছে।
দক্ষিণপাড়া ইউনিয়ন
দক্ষিণপাড়া ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
অবস্থান
দক্ষিণপাড়া ইউনিয়ন উপজেলা সদর থেকে ২৫ কিলোমিটার ও জেলা সদর থেকে ২৭ কিলোমিটার দূরে অবস্থিত।
যোগাযোগ
ইউনিয়নের যোগাযোগ ব্যবস্থা মোটামুটি ভালো। এখানে পাকা সড়ক ৮কিলোমিটার ও ৪০ কিলোমিটার কাচাঁ সড়ক রয়েছে।
ইতিহাস
এই ইউনিয়ন পূর্বে কাগইল ইউনিয়নের মধ্যে অন্তর্ভুক্ত ছিল। পরবর্তীতে ১৯৯৩ সালে ইউনিয়নটি ভাগ হয়ে দক্ষিণপাড়া ইউনিয়ন নামে আর একটি ইউনিয়ন গঠিত হয়। দক্ষিণপাড়া গ্রামে অবস্থিত হওয়ায় গ্রামের নামে উউনিয়নের নাম দেওয়া হয় দক্ষিণপাড়া ইউনিয়ন পরিষদ।
জনসংখ্যা
এই ইউনিয়নের মোট জনসংখ্যা ১৯৪২২জন। ইউনিয়নের সাক্ষরতার হার ৩৯.৭০% এবং দারিদ্র্যতার হার ৫৫%।
প্রশাসনিক কাঠামো
এই ইউনিয়ন ১১টি গ্রাম ও ৯টি মৌজা নিয়ে গঠিত।
শিক্ষা ব্যবস্থা
এই ইউনিয়নের সাক্ষরতার হার ৩৯.৭০%। এখানে ৫টি সরকারি ও ২টি বেসরকারি প্রাথমিক বিদ্যালয় রয়েছে। এছাড়াও ২টি মাধ্যমিক বিদ্যালয় ও ২টি এবতেদায়ী মাদ্রাসাও রয়েছে।
জনপ্রতিনিধি
ইউনিয়নের বর্তমান চেয়ারম্যান এ্যাড.মোঃ রফিকুল ইসলাম ।
খ্রিস্টিয়ান গুন্টার
খ্রিস্টিয়ান গুন্টার (Christian Günter; জন্ম: ২৮ ফেব্রুয়ারি ১৯৯৩) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগাের ক্লাব ফ্রাইবুর্গ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১৩ সালে, গুন্টার জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন। জার্মানির বয়সভিত্তিক দলের হয়ে খেলার পর, তিনি ২০১৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
ব্যক্তিগতভাবে, গুন্টার বেশ কিছু পুরস্কার জয়লাভ করেছেন, যার মধ্যে ২০১৯–২০ বুন্দেসলিগা বর্ষসেরা দলে অন্তর্ভুক্তি অন্যতম।
প্রারম্ভিক জীবন
খ্রিস্টিয়ান গুন্টার ১৯৯৩ সালের ২৮শে ফেব্রুয়ারি তারিখে জার্মানির ফিলিঙ্গেন-শোয়েভিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
সরকারের আসন
থাম্ব|সরকারের আসন সরকারের আসন হচ্ছে (ব্রিওয়ারের রাজনীতি দ্বারা সংজ্ঞায়িত)" একটি কিংবা কয়েকটি ভবন অথবা একটি শহর যেখান থেকে সরকার তার কর্তৃত্ব প্রয়োগ করে"।
বেশিরভাগ দেশে রাজধানীই হচ্ছে সে দেশের সরকারের আসন। তাই সেই শহরটিকে যথাযথভাবে সরকারের জাতীয় আসন হিসাবে চিহ্নিত করা হয়। তবে 'রাজধানী' এবং 'সরকারের আসন' সম্পূর্ণ সমার্থক নয়, কারণ কয়েকটি দেশের সরকারের আসন রাজধানী থেকে পৃথক। উদাহরণস্বরূপ, নেদারল্যান্ডসের রাজধানী হচ্ছে আমস্টারডাম; কিন্তু সে দেশের সরকারের আসন হেগ। একই ভাবে ফিলিপাইনের রাজধানী ম্যানিলা হলেও জাতীয় রাজধানী অঞ্চল (এনসিআর) হিসাবে মনোনীত পুরো মেট্রো ম্যানিলাকে হচ্ছে ফিলিপাইন সরকারের আসন।
সরকারের স্থানীয় আসন
স্থানীয় এবং আঞ্চলিক কর্তৃপক্ষের সাধারণত একটি আসন থাকে, যাকে প্রশাসনিক কেন্দ্রও বলা হয়। বিভিন্ন স্তরের এবং বিভিন্ন দেশে স্থানীয় সরকারের আসনের শর্তাদি অন্তর্ভুক্ত:
সরকারের আসন হিসাবে ভবন
সরকারের আসনের ভবনের উদাহরণগুলোর মধ্যে রয়েছে:
রাজধানী এবং সরকারের আসন ভিন্ন এমন দেশের তালিকা
বেশ কয়েকটি দেশ রয়েছে যেখানে বিভিন্ন কারণে দেশের রাজধানী এবং সরকারের আসন ভিন্ন:
অলজবস
অলজবস বাংলাদেশের রাষ্ট্রীয় মালিকানাধীন একমাত্র পরিপূর্ণ চাকরি বাতায়ন যেখানে চাকরির তথ্য প্রাপ্তি, আবেদন থেকে শুরু করে চাকরিতে যোগদান পর্যন্ত প্রয়োজনীয় সহায়তা পাওয়া যায় । এই চাকরি বাতায়ন টি রাষ্ট্রীয় টেলিযোগাযোগ সেবাদাতা সংস্থা টেলিটক বাংলাদেশ লিমিটেড এর দ্বারা পরিচালিত । অলজবস এর মাধ্যমে প্রায় সকল ধরনের সরকারি চাকুরীর পাশাপাশি বেসরকারি চাকুরীর তথ্যাদি ও রয়েছে । ডিজিটাল বাংলাদেশ গঠনে কাজ করছে অল জবস ।
ইতিহাস
২০০৪ সালে যাত্রা শুরু করা টেলিটক  এর মাধ্যমে সরকারি চাকুরীর আবেদন করা গেলেও "সময় শ্রম ও অর্থ সাশ্রয় করুন" শ্লোগানে  পরবর্তীতে "অল জবস বাই টেলিটক" নামে আলাদা একটি ব্র্যান্ড চালু করে টেলিটক যার ফলে চাকুরি প্রার্থীরা সহজেই তাদের চাহিদা পূরণ করতে পারে ।
বিশেষ সেবাসমূহ
বাংলাদেশের প্রথম পূর্ণাঙ্গ রাষ্ট্রীয় চাকরি বাতায়ন টেলিটক অল জব পোর্টাল যাতে প্রায় সকল সরকারি চাকরির বিজ্ঞপ্তির খবরের পাশাপাশি বেসরকারি সংস্থাসমূহের চাকরির বিজ্ঞপ্তির তথ্য ও পাওয়া যায় ‌। তাছাড়া এর মাধ্যমে অনলাইনে চাকরির আবেদন, প্রবেশপত্র সংগ্রহ, ফলাফল জানা ইত্যাদি করা যায়। তবে এর বিশেষ কিছু সুবিধা হলঃ
লোকমা
লোকমা (তুর্কী), লুকমা (لقمة), লোকুমাদেস (λουκουμάδες), এছাড়াও অন্যান্য ভাষায় অন্য নামের সাথে পরিচিত খামিরযুক্ত এবং কড়া ভাজা ময়দার তৈরি এক প্রকার মিষ্টান্ন, যা চিনির সিরা বা মধুতে ডুবিয়ে রাখা হয়, আবার কখনও দারচিনি বা অন্যান্য উপাদান দিয়েও প্রলেপ দেওয়া হয়ে থাকে। ১৩শ শতাব্দীর প্রথমদিকে আল-বাগদাদী খাবারটিকে লুকমাত আল-ক্বাদি (لقمة القاضي) বা "কাজীর এক গাল খাদ্য" হিসাবে বর্ণনা করেছিলেন।
ব্যাকরণ
আরবি শব্দ লুকমা (لقمة) (বহুবচন লুকমাত এবং তুর্কি শব্দ লোকমা যা খাবারটির আকারের কারণের করা হয়েছে৷ এটা একবারে মুখে দেয়া যায় বলে একে এক গাল খাবার বলা হয়। বাংলাতেও মুখে একবার যে খাবার দেয়া যায় তাকে এক লোকমা খাবার বলা হয়ে থাকে।
আরব দেশসমূহ
লুকমাত আল-ক্বাদির রন্ধনপ্রণালীটি হলো ঈস্টযুক্ত ময়দার খামির গরম ডুবো তেলে কড়া ভাজার পর গোলাপজলের সাথে মধু বা চিনির সিরায় ডুবিয়ে রাখা হয়। মধ্যযুগের প্রথম দিকে এবং ১৩শ শতাব্দীর আব্বাসীয় খিলাফতের যুগে সেসময়কার কিছু রান্নার বইয়ে খাবারটির রন্ধনপ্রণালী উল্লেখ করা হয়েছিল। খাবারটির কথা আরব্য রজনীর পোর্টার এবং বাগদাদের তিন নারী গল্পেও উল্লেখ করা হয়েছিল। বর্তমানে পারস্য উপসাগরীয় আরব দেশগুলিতে লুকমাতে এলাচ বা জাফরান যুক্ত করায় মশলাদারও হয়ে থাকে। মধ্যপ্রাচ্যের কিছু অংশে খাবারটিকে আওয়ামাত (عوامة) অর্থ "সাঁতারু" বা জেলেবিয়া (زلابيا) নামে বলা হতে পারে, যদিও পরবর্তী শব্দটি পেঁচানো বা সোজা রুলের আকারে তৈরি একই ধরনের খাবারকে (জিলাপি) বোঝায়।
এগুলি ঐতিহ্যগতভাবে বিভিন্ন ধর্মানুষ্ঠান পালনের সময় অন্যান্য খাবারের সাথে অন্তর্ভুক্ত করা হয়ে থাকে; যেমন: লেভ্যান্ট রমজানে মুসলমানরা, হনুক্কায় ইহুদিরা এবং এপিফানিতে খ্রিস্টানরা একইভাবে খাবারটিকে তাদের ধর্মানুষ্ঠানের একটি অংশ করে নেয়।
ভারতীয় উপমহাদেশ
মধ্যযুগীয় ভারতে ভ্রমণের সময় ১৪শ শতাব্দীতে বিখ্যাত পরিব্রাজক এবং পণ্ডিত ইবনে বতুতা মুলতানে একটি নৈশভোজে লুকমাত আল-ক্বাদী নামে পরিচিত খাবারটি খুঁজে পেয়েছিলেন, যেখানে তার আয়োজকরা খাবারটিকে আল-হাশিমি বলে অভিহিত করেছিলেন।
তুরস্ক
তুরস্কের পিসি বা তুজলু লোকমা (নোনতা লোকমা) নামে পরিচিত বোর্টসগ হলো লোকমার একটি প্রকার, যা কোনও চিনির সিরা বা মধুবিহীনভাবে তৈরি করা হয়, তুর্কি ও মঙ্গোলিয়ান রন্ধনশৈলীতে এটি একটি প্রধান খাদ্য। ময়দা, চিনি, ঈস্ট এবং লবণের সংমিশ্রণে তৈরি খামিরকে ছোট বলের আকারে তৈরি করে ডুবো তেলে ভাজা হয় এবং পরে চিনির সিরা বা মধুতে ডুবিয়ে রাখা হয়। বহু শতাব্দী ধরে উসমানীয় সাম্রাজ্যের প্রাসাদের রন্ধনশৈলীতে খাবারটি জায়গা করে নিয়েছিল এবং বলকানের উসমানীয় সাম্রাজ্য, মধ্য প্রাচ্য এবং ককেশাসের পূর্ববর্তী দেশগুলির রন্ধনশৈলী দ্বারা প্রভাবিত হয়েছিল। ইরাক ও গ্রিসের মতো পূর্ববর্তী উসমানীয় দেশগুলিতে এটি একটি সাধারণ মিষ্টান্ন হলেও তুরস্কে এটি বিশেষ দিন ব্যতীত প্রতিদিনের মিষ্টি হিসাবে খাওয়া হয়না। ঐতিহ্যগতভাবে, কেউ মারা যাওয়ার চল্লিশ দিন পরে নিহতের নিকটাত্মীয় ও বন্ধুবান্ধবগণ প্রচুর পরিমাণে লোকমা তৈরি করে এবং প্রতিবেশী ও পথচারীদের মাঝে পরিবেশন করে থাকে। জনসাধারণ কাতার বানিয়ে থালা পেতে সারি আকারে অবস্থান করে এবং লোকমা খাওয়ার পরে বিনিময়ে মৃতের আত্মার জন্য দোয়া পাঠ করে থাকে।
গ্রীস এবং সাইপ্রাস
গ্রীস এবং সাইপ্রাসে তাদের সাইপ্রিয়ট গ্রিক ভাষায় লোকুমাডেস (λουκουμάδες) এবং লোকমাদেস (λοκμάδες) বলা হয়। এগুলি সাধারণত একটি মধু বা চিনির সিরায় দারচিনি দিয়ে মশলাদার করা হয় এবং উপরে হালকাভাবে গুঁড়া চিনি ছিটিয়ে দেওয়া যায়।
গ্রীক ইহুদিরা এগুলিকে জাভেইংই (σβίγγοι) নামে অভিহিত করে, যারা এগুলিকে বিশেষত হনুক্কার উৎসবে তৈরি করে থাকে। "স্পঞ্জ" এর আরবি ভাষার এই শব্দটি সম্ভবত প্রাথমিকভাবে বাইজেন্টাইনের মিষ্টান্নের নাম ছিল এবং পরে রোমানিয়টরা লোকুমাদেস নাম হিসাবে ব্যবহার করেছিল।
অনুরূপ খাদ্য
চিনির সিরায় ডুবানো ময়দা দিয়ে ভাজা বিভিন্ন ধরনের খাবার বিশেষত ভূমধ্যসাগর, মধ্য প্রাচ্য এবং দক্ষিণ এশিয়ায় খুঁজে পাওয়া যায়, যেমন: ইতালীয় স্ট্রুফোলি (লোকমা তৈরির প্রণালীর সদৃশ), জিপ্পোল, ভারতীয় জিলাপি এবং গুলাব জামুন, ইত্যাদি।
সিসিলির গ্রীক কবি আর্কেস্ট্রাটাস বর্ণিত লোকমার অনুরূপ একটি খাবার ছিল এনক্রিস (ἐγκρίς, এটি জলপাইয়ের তেলে ভাজা একটি ময়দার বল, যা তিনি তার গ্যাস্ট্রনোমিতে বিশদ বর্ণনা করেছেন; বইটি এখন হারিয়ে গেছে, তবে আংশিকভাবে এথেনিয়াসের ডেপনোসোফিস্টগুলিতে সংরক্ষণ করা হয়েছে।
ব্র্যানডন ষ্ট্যানটন
ব্র্যানডন ষ্ট্যানটন  (জন্ম মার্চ ১, ১৯৮৪) আমেরিকায় জন্মগ্রহণকারী ফটোগ্রাফার এবং ব্লগার যিনি তার জনপ্রিয় আলোকচিত্র প্রকল্পের জন্য সারা বিশ্বেই সুপরিচিত। আগস্ট ২০১৫ পর্যন্ত যার ১৫.৭ মিলিয়ন ফেসবুক অনসরণকারী এবং ৩.৭ মিলিয়ন ইনষ্টাগ্রাম অনুসরণকারী রয়েছে।
২০১০ সাল থেকে ষ্ট্যানটন মূলত নিউইয়র্ক শহরে বসবাসকারী ও কাজ করা সাধারণ মানুষদের শত শত ছবি তুলেছেন রাস্তায়। সাথে ছিলো তাদের দৈনন্দিন জীবন সম্পর্কে আলাপচারিতা।
জীবন ও কর্ম
তার হিউম্যানস অফ নিউইয়র্ক বইটি অক্টোবর ২০১৩ সালে প্রকাশিত হয়। এটি সমালোচকদের দৃষ্টি আকর্ষণ করে এবং প্রকাশিত হওয়ার পূর্বেই ৩০ হাজার কপি বিক্রি হয়ে যায়। বই প্রকাশের পূর্বেই এবিসি নিউজ নাইটলাইন এর বিল উইয়ার তার সাক্ষাৎকার নেন। বইটি প্রকাশের পর নিউইয়র্ক টাইমস এর নন-ফিকশন বেষ্ট সেলার এ নভেম্বর ৩, ২০১৩ সালে প্রথম স্থানে চলে আসে এবং পরবর্তী ২৬ সপ্তাহ সে অবস্থান ধরে রাখে।  ডিসেম্বর ২১, ২০১৪ সালে বইটি আবার প্রথম স্থানে আসে।
ডিসেম্বর ২০১৩ সালে টাইম ম্যাগাজিনের ৩০ আন্ডার ৩০ পিপল চেঞ্জিং দ্য ওয়ার্ল্ড এর একজন হিসাবে ষ্ট্যান্টন এর নাম প্রকাশিত হয়। আগস্ট ২০১৪ সালে তিনি জাতিসংঘের তত্ত্বাবধানে মধ্যপ্রাচ্যের ১০টি দেশ ভ্রমণ করেন ৫০ দিনের সফরে সেখানকার মানুষদের ছবি তোলার জন্য। জুলাই ২০১৫ সালে তিনি পাকিস্তান এবং পরে ইরান ভ্রমণ করেন একই উদ্দেশ্যে।  তার সফরের শেষ সময়ে তিনি ক্রাউড ফান্ডিং এর মাধ্যমে ২.৩ মিলিয়ন ডলার তুলেন পাকিস্তানের শ্রমদাস প্রথা নির্মূলের জন্য।
জানুয়ারী ২০১৫ সালে ষ্ট্যানটন'কে ওভাল অফিসে আমন্ত্রণ জানানো হয় প্রেসিডেন্ট বারাক ওবামার সাক্ষাৎকার নেয়ার জন্য। তার এই সফরে হিউম্যানস অফ নিউইয়র্ক এর জন্য ক্রাউড ফান্ডিং এর মাধ্যমে ১.৪ মিলিয়ন ডলার সংগৃহিত হয়।
অ্যালেক্স জেমস (অধ্যাপক)
অ্যালেক্স জেমস হলেন একজন ভারতীয় বিজ্ঞানী যিনি স্কুল অফ ইলেকট্রনিক সিস্টেমস অ্যান্ড অটোমেশনের AI হার্ডওয়্যারের অধ্যাপক এবং ডিজিটাল ইউনিভার্সিটি কেরালার (IIITM-K) ডিন পদে আছেন। তিনি কোচির মেকার ভিলেজের ভারপ্রাপ্ত অধ্যাপক, এবং ইন্টেলিজেন্ট আইওটি সেন্সর কেন্দ্রের ও গ্রাফিন নিয়ে কাজ করা ইন্ডিয়া ইনোভেশন সেন্টারের প্রধান তদন্তকারী। ইলেকট্রিক্যাল এবং ইলেকট্রনিক্স ইঞ্জিনিয়ারিং ক্ষেত্রে অসামান্য অবদানের জন্য এলসেভিয়ার বিভি কর্তৃক প্রকাশিত বিশ্বের শীর্ষ ২% বিজ্ঞানীদের তালিকায় তিনি স্থান করে নিয়েছেন। বৈজ্ঞানিক ক্ষেত্র যেমন মেমরিস্টিভ সিস্টেম, এআই হার্ডওয়্যার, নিউরোমরফিক ভিএলএসআই (ভেরি-লার্জ-স্কেল ইন্টিগ্রেশন) সিস্টেম, ইন্টেলিজেন্ট ইমেজিং এবং মেশিন লার্নিং ও এনালগ ইলেকট্রনিক্সে তিনি বিশেষভাবে পারদর্শী।
শিক্ষা এবং কর্মজীবন
জেমস কুইন্সল্যান্ড মাইক্রো অ্যান্ড ন্যানোটেকনোলজি সেন্টার, গ্রিফিথ ইউনিভার্সিটি, ব্রিসবেন, অস্ট্রেলিয়া থেকে তার পিএইচডি ডিগ্রি অর্জন করেন। তিনি আইইটি ভিশন ও ইমেজিং নেটওয়ার্কের সদস্য ছিলেন এবং বিসিএস ফেলোদের টেকনিক্যাল অ্যাডভাইজরি গ্রুপের (এফ-টিজি) অন্যতম সদস্য। তিনি IEEE কেরালা সেকশন সার্কিটস অ্যান্ড সিস্টেম সোসাইটির প্রধান প্রতিষ্ঠাতা এবং ব্রিটিশ কম্পিউটার সোসাইটি (FBCS) এবং ইনস্টিটিউশন অফ ইঞ্জিনিয়ারিং অ্যান্ড টেকনোলজির একজন ফেলো। তিনি ইনফরমেশন ফিউশন (২০১০-২০১৪), এলসেভিয়ারের সম্পাদকীয় বোর্ডের সদস্য এবং HCIS (২০১৫-২০২০) স্প্রিংগারের সহযোগী সম্পাদক ছিলেন; এবং কম্পিউটেশনাল ইন্টেলিজেন্সে IEEE ট্রান্জেকশন্স অন ইমারজিং বিষয়ে অতিথি সহযোগী সম্পাদক (২০১৭) ছিলেন। বর্তমানে তিনি IEEE Access, Frontiers in Neuroscience, এবং IEEE ট্রান্জেকশন্স অন সার্কিট্স এন্ড সিস্টেম ১: রেগুলার পেপার জার্নাল-এর সহযোগী সম্পাদক হিসেবে দায়িত্ব পালন করছেন।
পুরস্কার ও সম্মাননা
জেমস ননলাইনার সার্কিট এবং সিস্টেমের IEEE CASS টেকনিক্যাল কমিটির সদস্য, IEEE CASS টেকনিক্যাল কমিটি অন সেলুলার ন্যানোস্কেল নেটওয়ার্ক এবং মেমরিস্টর অ্যারে কম্পিউটিং, IEEE কনজিউমার টেকনোলজি সোসাইটি টেকনিক্যাল কমিটি অন কোয়ান্টাম ইন কনজিউমার টেকনোলজি (QCT), টেকনিক্যাল কমিটি অন মেশিন লার্নিং, সিই(এমডিএ)-তে ডিপ লার্নিং ও এআই এবং বিসিএস ফেলো টেকনিক্যাল অ্যাডভাইজরি গ্রুপ (এফ-টিএগ) এর সদস্য।
জেমসকে ২০২০-২১ সালের জন্য IEEE সার্কিটস অ্যান্ড সিস্টেম সোসাইটি (IEEE CASS) কর্তৃক IEEE ট্রান্জেকশন্স অন সার্কিট্স এন্ড সিস্টেম ১: রেগুলার পেপার জার্নাল-এর সেরা সহযোগী সম্পাদকের পুরস্কার দেওয়া হয়। তিনি ২০১৭ সাল থেকে জার্নালটির একজন সহযোগী সম্পাদক হিসেবে আছেন। এছাড়াও তিনি PeerJ CS এর সম্পাদকীয় বোর্ডের সদস্য এবং IEEE এর একজন সিনিয়র সদস্য, ACM এর আজীবন সদস্য, HEA এর সিনিয়র ফেলো হিসেবে ভূষিত হয়েছেন।
রবার্ট কার্লাইল
রবার্ট কার্লাইল ওবিই (Robert Carlyle; জন্ম: ১৪ এপ্রিল ১৯৬১) একজন স্কটিশ অভিনেতা। রয়্যাল স্কটিশ অ্যাকাডেমি অব মিউজিক অ্যান্ড ড্রামা থেকে স্নাতক কার্লাইল ট্রেইনস্পটিং (১৯৯৬), দ্য ফুল মন্টি (১৯৯৭), দ্য ওয়ার্ল্ড ইজ নট ইনাফ (১৯৯৯), অ্যাঞ্জেলাস অ্যাশেজ (১৯৯৯), দ্য বিচ (২০০০), টুয়েন্টি এইট উইকস লেটার (২০০৭), ও ইস্টারডে (২০১৯) চলচ্চিত্রে অভিনয় করেন। তিনি টেলিভিশন অনুষ্ঠান হ্যামিশ ম্যাকবেথ, স্টারগেট ইউনিভার্স ও ওয়ান্স আপন আ টাইম-এ অভিনয় করেন।
কার্লাইল দ্য ফুল মন্টি-এর জন্য শ্রেষ্ঠ প্রধান চরিত্রে অভিনেতা বিভাগে বাফটা পুরস্কার ও স্টারগেট ইউনিভার্স-এর জন্য জেমিনি পুরস্কার অর্জন করেন এবং হিউম্যান ট্র্যাফিকিং (২০০৫)-এর জন্য এমি পুরস্কারের মনোনয়ন লাভ করেন। ১৯৯৯ সালে শিল্পকলায় অবদানের জন্য তিনি রানী দ্বিতীয় এলিজাবেথ কর্তৃক অর্ডার অব দ্য ব্রিটিশ এম্পায়ারের অফিসার খেতাবে ভূষিত হন।
প্রারম্ভিক জীবন
কার্লাইল ১৯৬১ সালের ১৪ই এপ্রিল গ্লাসগোর ম্যারিহিল শহরে জন্মগ্রহণ করেন। তার মাতা এলিজাবেথ বাস কোম্পানির কর্মকর্তা এবং পিতা জোসেফ কার্লাইল একজন রংমিস্ত্রী ও ডেকোরেটর। কার্লাইলের যখন চার বছর বয়স তখন তার মা তাদের ছেড়ে চলে গেলে তার পিতা তাকে লালনপালন করেন।  তিনি ১৬ বছর বয়সে কোন সনদ ছাড়াই বিদ্যালয় ত্যাগ করেন এবং তার পিতার সাথে রংমিস্ত্রী ও ডেকোরেটর হিসেবে কাজ করতেন। এরপর তিনি গ্লাসগোর কারডোনাল্ড কলেজে রাত্রীকালীন ক্লাসে যোগদান করেন।
ড্যান্সিং উইথ দ্য স্টার্স (মার্কিন মৌসুম ৩০)
দম্পতি
২৬ শে আগস্ট, ২০২১-এ, সুনি লি এবং জোজো সিওয়াকে সিজনের প্রথম সেলিব্রিটি অংশগ্রহণকারী হিসাবে ঘোষণা করা হয়েছিল, যা ভার্চুয়াল টেলিভিশন ক্রিটিকস অ্যাসোসিয়েশনের গ্রীষ্মকালীন প্রেস ট্যুরের সময় প্রকাশিত হয়েছিল। 1 সেপ্টেম্বর, রিপোর্ট করা হয়েছিল যে অলিভিয়া জেড, আমান্ডা ক্লুটস এবং ম্যাট জেমস সকলেই সিজনে প্রতিযোগী হবেন। অফিসিয়াল কাস্ট প্রকাশের আগে, টিএমজেড রিপোর্ট করেছে যে আটলান্টা তারকা কেনিয়া মুর, এনবিএ প্লেয়ার ইমান শাম্পার্ট, এবং অভিনেতা ব্রায়ান অস্টিন গ্রিন সেলিব্রিটি প্রতিযোগীদের মধ্যে থাকবেন। মাইক "দ্য মিজ" মিজানিন, জিমি অ্যালেন, এবং ক্রিস্টিন চিউ ও প্রতিদ্বন্দ্বিতা করছেন বলে জানা গেছে। সেলিব্রিটি অংশগ্রহণকারীদের সম্পূর্ণ তালিকা ৮ সেপ্টেম্বর গুড মর্নিং আমেরিকাতে
পনেরোজন পেশাদার নৃত্যশিল্পীর সিজনের লাইনআপ ২ শে সেপ্টেম্বর ঘোষণা করা হয়েছিল। লাইনআপটি সম্পূর্ণরূপে প্রত্যাবর্তনকারী পেশাদারদের দ্বারা গঠিত, লিন্ডসে আর্নল্ড এবং উইটনি কারসন তাদের নিজ নিজ গর্ভধারণের পরে ফিরে এসেছেন। লাইনআপে অনুপস্থিত হলেন পেটা মুরগাট্রয়েড এবং কিও মোটসেপে, যারা সর্বশেষ গত মৌসুমে প্রতিদ্বন্দ্বিতা করেছিলেন। সিরিজের ইতিহাসে প্রথমবারের মতো, প্রতিযোগী দম্পতিদের মধ্যে একটি সমলিঙ্গের প্যানসেক্সুয়াল সেলিব্রিটি অংশগ্রহণকারী সিওয়া এবং পেশাদার নৃত্যশিল্পী জেনা জনসনের মধ্যে ।
২৬ শে সেপ্টেম্বর, পেশাদার নৃত্যশিল্পী চেরিল বার্ক ঘোষণা করেছিলেন যে সিজনের দ্বিতীয় পর্বের আগে তিনি COVID-19-এ আক্রান্ত হয়েছিলেন। এই কারণে, বার্ক বলেছিলেন যে তাকে ১০ দিনের জন্য বাড়িতে কোয়ারেন্টাইন এ থাকতে হবে। সেই কারণে, বার্ক এবং তার সেলিব্রিটি অংশীদার কোডি রিগসবি, দ্বিতীয় লাইভ শো সম্পন্ন করতে পারেনি। সে কারণেই তাদের রিহার্সাল ফুটেজের মাধ্যমেই এ বিষয়টি দেখা হয়েছিলো। রিগসবিও কয়েক দিন পরে COVID-19-এ আক্রান্ত হয়েছিলো আর সে কারণেই তারা দু'জন তাদের নিজ নিজ বাড়ি থেকেই একসাথে নাচের প্রতিযোগিতা চালিয়ে যাচ্ছিলেন। সে কারণেই ৬ অক্টোবর থেকে, বার্ককে বলরুমে ফিরে যাওয়ার জন্য সাফ করা হয়েছিল এবং রিগসবি প্রথম "ডিজনি উইক" পর্বের সময়ও ব্যক্তিগতভাবে ফিরে আসেন।
জুয়েনা আজিজ
জুয়েনা আজিজ একজন বাংলাদেশী অবসরপ্রাপ্ত সরকারী কর্মকর্তা যিনি সর্বশেষ প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক (সিনিয়র সচিব পদমর্যাদায়) হিসেবে দায়িত্ব পালন করেছেন। এর আগে তিনি বাংলাদেশের সমাজকল্যাণ মন্ত্রণালয়, তথ্য ও যোগাযোগ প্রযুক্তি বিভাগ সহ একাধিক মন্ত্রণালয়ে দায়িত্ব পালন করেছেন।
জন্ম ও শিক্ষাজীবন
জুয়েনা আজিজ ১৯৬১ সালে নোয়াখালী জেলায় জন্মগ্রহণ করেন। তার পিতা ছিলেন মুক্তিযোদ্ধা আজিজুল হক। সাত ভাইবোনের মধ্যে তিনি সবার বড়। নোয়াখালীতে মাধ্যমিক ও উচ্চ মাধ্যমিক শেষ করে তিনি ইডেন মহিলা কলেজ থেকে স্নাতক ও ঢাকা বিশ্ববিদ্যালয় থেকে স্নাতকোত্তর লাভ করেন। পরে তিনি ব্রাডফোর্ড বিশ্ববিদ্যালয় থেকে ব্যবস্থাপনা, বার্মিংহাম বিশ্ববিদ্যালয় থেকে অর্থনৈতিক ব্যবস্থাপনা ও হার্ভার্ড বিশ্ববিদ্যালয় থেকে লিডিং ইকনোমিক গ্রোথ বিষয়ে ডিগ্রি লাভ করেন।
ব্যক্তিগত জীবনে তিনি বিবাহিত ও তার দুই সন্তান আছে। তার স্বামী এনায়েত হোসেন খান একজন সাংবাদিক।
কর্মজীবন
জুয়েনা আজিজ ১৯৮৪ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারের ৮৪ ব্যাচে ১৯৮৬ সালে চাকরিতে যোগদান করেন। চাকরি জীবনে তিনি প্রাথমিক শিক্ষা অধিদপ্তরের পরিচালক (পলিসি এন্ড অপারেশন), স্থানীয় সরকার বিভাগের পানি সরবরাহ শাখার প্রধান এবং মনিটরিং, ইন্সপেকশন এন্ড ইভাল্যুয়েশন উইং-এর মহাপরিচালক হিসেবে দায়িত্ব দায়িত্ব পালন করেন।
২০১৬ সালের ১১ মে তাকে পদোন্নতি দিয়ে পরিকল্পনা কমিশনের শিল্প ও শক্তি বিভাগ ও পরে ভৌত অবকাঠামো বিভাগের সচিব পদমর্যাদায় সদস্য করা হয়। ২০১৮ সালের ৮ জুলাই থেকে ২০১৯ সালের ২০ জানুয়ারি পর্যন্ত তিনি তথ্য ও যোগাযোগ প্রযুক্তি বিভাগের সচিব ছিলেন। ২০১৯ সালের ২১ জানুয়ারি সচিব হিসেবে সমাজকল্যাণ মন্ত্রণালয়ে যোগদান করেন ও ৩০ জানুয়ারি তাকে সিনিয়র সচিব হিসেবে পদোন্নতি দেওয়া হয়।
জুয়েনা আজিজ ২০২০ সালের ১ জানুয়ারি প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক হিসেবে দায়িত্ব গ্রহণ করেন।
রেসলম্যানিয়া ৩২
রেসলম্যানিয়া ৩২ ছিল ডাব্লিউডাব্লিউই কর্তৃক আয়োজিত ৩২ তম বার্ষিক  রেসলম্যানিয়া পেশাদারি কুস্তি প্রতি-দর্শনে-পরিশোধ (PPV) মূলক আয়োজন। ২০১৬ সালের ৩ এপ্রিল টেক্সাসের আর্লিংটনের এটি&টি ষ্টেডিয়ামে অনুষ্ঠিত হবে। এটা হবে তৃতীয় রেসলম্যানিয়া যেটি ২০০১ এবং ২০০৯ এর পর টেক্সাসে অনুষ্ঠিত হবে। এই অনুষ্ঠানে ১২টি ম্যাচ অনুষ্ঠিত হয়েছিল (সাথে তিনটি ম্যাচ রেসলম্যানিয়া কিকঅফ  প্রাক-অনুষ্ঠানে - দুইটা সরাসরি ইউএসএ নেটওয়ার্ক প্রচার করে, যেটা প্রাক-অনুষ্ঠানের দ্বিতীয় ঘণ্টাগ প্রচার করে).
চারটি ম্যাচে ছিল বৃহত্তম আকর্ষণ:  মেইন ইভেন্টে, রোমান রেইংস  ট্রিপল এইচকে পরাজিত করে  ডাব্লিউডাব্লিউই ওয়ার্ল্ড হেভিয়েট চ্যাম্পিয়নশীপ জয় লাভ করে, যখন শেইন ম্যাকম্যান (২০০৯ সালের পর প্রথম ম্যাচ)  হেল ইন আ সেল ম্যাচ এ দি আন্ডারটেকার এর কাছে পরাজিত হয়, ব্রক লেজনার নো হোল্ডস বার্ড স্টীর্ট ফাইট ম্যাচে ডীন আমব্রোসকে পরাজিত করে এবং শার্লট ট্রিপল থ্রেট ম্যাচে  বেকি লাইঞ্চ এবং সাশা ব্যাংকসকে পরাজিত করে নতুন প্রতিষ্ঠা করা নারী চ্যাম্পিয়নশীপ (যেটা অবসরপ্রাপ্ত ডিভাস চ্যাম্পিয়নশীপের পরিবর্তে প্রতিস্থাপন করা হয়েছে) জয় লাভ করে। সবচেয়ে ছোট ম্যাচের জন্য এই রেসলম্যানিয়া বিখ্যাত, যখন অপ্রস্তুত ম্যাচে দ্য রক এরিক রয়্যানকে পরাজিত করে, অঘোষিত জন সিনার ফিরে আসা, এবং  আন্দ্রে দ্য জায়ান্ট মেমোরিয়াল ব্যাটেল রয়্যালে, যেটাতে আশ্চার্যজনক এনবিএ কিংবদন্তি শ্যাকুইল ও'নেইল অংশগ্রহণ করে এবং  এনএক্সটিতে ডাক-পাওয়া মেইন রোস্টারে অভিষেকে হওয়া ব্যারন কোরবিন জয় লাভ করে। ডাব্লিউডাব্লিউই অনুযায়ী, রেসেলম্যামিয়া ৩২ কোম্পানির জন্য বহু রেকর্ড করে, $১৭.৩ মিলিয়ন দর্শক বেড়ে যাওয়ার রেকর্ড এবং একটি অফিসিয়াল বিতর্কিত (but disputed) উপস্থিতি রেকর্ড ১০১,৭৬৩  যেটি ডাব্লিউডাব্লিউই এর আর্থিক সফলতা তৈরি করেছে। কুস্ত সাংবাদিক  ভেভ মেলতজার অফিসিয়াল উপস্তিতি রেকর্ডের বির্তক করেছে, পরিবর্তে ৯৩,৩৭০ জনের উপস্থিতির রেকর্ড দাবি করেছদ সত্ত্বেও এটা বিজ্ঞাপনে সফলতা লাভ করেছে, রেসলম্যানিয়া ৩২ সমালোচকদের কাছ থেকে মিশ্র পর্যবেক্ষণ লাভ করেছে, মেইন ইভেন্টের খেতাব ম্যাচ সমালোচকদের মধ্যে খারাপ লাগা সৃষ্টি করেছে এবং ফলাফল ছিল রাগী জনতার বু এবং "bullshit" বলে স্লোগান।